MOSSELBAAI NUUS - Die Tuinroete is nou die voorloper in die Wes-Kaap betreffende 'n tweede golf Covid-19-infeksies, met George wat tans die swaarste getref word.
George en Knysna het die afgelope week 'n rekord getal nuwe Covid-19-gevalle aangemeld. Boonop is die getal infeksies hoër as wat George en Knysna tydens die eerste vlaag van infeksies aangemeld het.
Munispale bestuurder, adv Thys Giliomee doen 'n beroep op besighede en vakansiegangers om nie hul waaksaamheid teen die verspreiding van die virus te verslap nie.